[{"text_idx": "#000000", "text": "Raamatuid \u201cMootorsaega lepatriinu ja veel 99 eesti lapse jubejuttu\u201d, \u201cLima\u201d ja \u201cVa\u0308ike orav, kes muretses\u201d lugesid ja tutvustavad Lukas Vainola, Helerin Kruusement, Eleanor Susanna Tu\u0308rk."}, {"text_idx": "#000001", "text": "Taas on David Walliamsi loomingu so\u0303prade ro\u0303o\u0303muks eesti keelde to\u0303lgitud u\u0308ks raamat sellelt naljalugude autorilt. Raamat kannab pealkirja \u201eLima\u201c ja jutustab Ko\u0303du saarest, kus elavad ta\u0308iskasvanud, kes vihkavad lapsi. Seeto\u0303ttu ei ole ka peategelane, poiss nimega Ned, heas seisus. Na\u0308iteks ma\u0308nguasjapoe kaksikutest mu\u0308u\u0308jad on pahatahtlikud ja mu\u0308u\u0308vad ma\u0308nguasju, mis on ebameeldivad, mo\u0303ned koguni eluohtlikud. Ka poisi o\u0303de on paha iseloomuga ja kiusab Nedi. O\u0303nneks tuleb appi lima, mis on u\u0308ks maailma suurimatest mo\u0303istatustest. Raamatus on ka palju kirjaniku va\u0308ljamo\u0303eldud so\u0303nu. Pildid on joonistanud Tony Ross ja inglise keelest on raamatu to\u0303lkinud Maria Lepik."}, {"text_idx": "#000003", "text": "\u201eMootorsaega lepatriinu ja veel 99 eesti lapse jubejuttu\u201c on kokku pandud jutukestest, mis on saadetud aastatel 2018\u20132021 ajakirja Ta\u0308heke jubejuttude vo\u0303istlusele. Lood raamatusse on valinud Ilona Martson ning pildid joonistanud Ma\u0308rt Rudolf Pa\u0308rn ja Olga Pa\u0308rn. Nagu juba aru saada, on see raamat koostatud jubejuttudest. Lood on ko\u0303ik erinevad: naljakad, o\u0303udsed ja toreda lo\u0303puga. Mulle meeldisid sealt ko\u0303ige enam naljakad. Lemmiklugu on ,,O\u0303udne lugu\u201d, kus u\u0308ks tu\u0308druk a\u0308rkab o\u0308o\u0308sel u\u0308les ja la\u0308heb ku\u0308lmkappi toidu ja\u0308rele. Ta avastab va\u0308ga o\u0303udse asja, ku\u0308lmkapp on TU\u0308HI! Annaksin raamatule viiest neli punkti, sest hirmsad lood polnudki o\u0303ieti hirmsad minu jaoks. Raamatut lugedes valdas mind po\u0303nevustunne, sest mulle meeldivad jubejutud. Ma soovitan seda raamatut pisematele o\u0303udusjuttude lugejatele, sest lood on lu\u0308hikesed ja nende jaoks vo\u0303ivadki jutud hirmsad olla. Seda raamatut vo\u0303ivad lugeda ka no\u0303rgana\u0308rvilisemad jubejutufa\u0308nnid."}, {"text_idx": "#000005", "text": "Raamat ,,Va\u0308ike orav, kes muretses\u201c ra\u0308a\u0308gib sellest, kuidas u\u0308ks va\u0308ike orav pidi hakkama talveks valmistuma. Ta pidi enda puukodust va\u0308lja ronima, et minna tammeto\u0303rusid korjama. Ta oli suur muretseja, lisaks ei olnud ta va\u0308ga kaua puu all ka\u0308inud ega teadnud, kuhu minna. Pealegi kartis ta teiste loomadega suhtlemist. Orav kohtas u\u0308hte lindu ja lind juhatas talle teed tema murede lahendamiseks. Nad la\u0308ksid metsa ning kohtasid lehtede all Turtsuvat Siili, kes aitas Va\u0308iksel Oraval maha rahuneda. Siil andis nippe, kuidas mitte muretseda, ning oraval hakkas vapram tunne. Nad kohtusid veel Halli Ja\u0308nese, Ha\u0308rra Rebase, Vana Ma\u0308gra ja Va\u0308geva Hirvega, kes ko\u0303ik jagasid nippe ja harjutusi, kuidas orav vapramaks muutuks. Va\u0308ike Orav ta\u0308nas ko\u0303iki abistajaid. Mulle meeldis ko\u0303ige rohkem, kui nad ka\u0308isid Turtsuva Siili juures, sest tema andis va\u0308ga head no\u0303u. Raamatus jagatakse ha\u0308id mo\u0303tteid, kuidas hirmude ja muredega hakkama saada. Nendest nippidest vo\u0303iks kasu olla ko\u0303igile. Tegemist on autoriraamatuga, see ta\u0308hendab, et Katie O\u2019Donoghue on ise teksti ja illustratsioonid loonud. To\u0303lkinud Lii To\u0303nismann."}, {"text_idx": "#000007", "text": "Uuri va\u0308lja, kuidas sul on ko\u0303ige parem o\u0303ppida \u2013 kas vaadates, kuulates vo\u0303i tunnetades?"}]